Posjet studenata Filozofskog fakulteta (2018 01 10)

Table of Contents

[1 Članice HGK i njihovo poslovanje u 2016.godini 2](#_Toc503960619)

[2 HGK – definicija i organizacijski ustroj 2](#_Toc503960620)

[3 Aktivnosti i usluge HGK i ŽK Rijeka 2](#_Toc503960621)

[3.1 Strukovno organiziranje članica 2](#_Toc503960622)

[3.2 Edukacije članica 2](#_Toc503960623)

[3.3 Javne ovlasti 2](#_Toc503960624)

[3.4 Zakonodavna aktivnost HGK 2](#_Toc503960625)

[3.5 Sudišta pri HGK 2](#_Toc503960626)

[3.6 Gospodarska diplomacija, internacionalizacija poslovanja 2](#_Toc503960627)

[3.7 Izdavačka djelatnost 2](#_Toc503960628)

[3.8 Baze podataka i servisi 2](#_Toc503960629)

[4 Projekti HGK 2](#_Toc503960630)

[4.1 ZNAKOVI 2](#_Toc503960631)

[4.2 Potpore poduzetnicima 2](#_Toc503960632)

[4.2.1 BAZA INOVACIJA I INOVATORA 2](#_Toc503960633)


[4.2.2 KATALOG HRVATSKIH PROIZVODA 2](#_Toc503960634)


[4.3 ZLATNA KUNA 2](#_Toc503960635)

[4.4 SAJAM FRANŠIZA 2](#_Toc503960636)

[4.5 DUALNO OBRAZOVANJE 2](#_Toc503960637)

[4.6 MEDITERANSKI EDUKACIJSKI KOMORSKI CENTAR INOVACIJA 2](#_Toc503960638)





**Datum**: 10.01.2017.

**Pripremili**: Barbara Stanišić, Vanja Rubeša, Saša Pešut, Filip Plazonić, Josip Gudljević

**POSJET STUDENATA FILOZOFSKOG FAKULTETA U RIJECI HGK ŽUPANIJSKOJ KOMORI RIJEKA**

U srijedu, 10.siječnja 2018.g., HGK Županijsku komoru Rijeka posjetilo je 15-tak studenata prve godine Filozofskog fakulteta u Rijeci s svojom profesoricom u okviru godišnjih studenstkih aktivnosti **upoznavanja studenata s radom i djelovanjem tvrtki i institucija PGŽ-a** u cilju sveobuhvatnijeg razumijevanja društvene i gospodarske okoline.

Posjetom Županijskoj komori Rijeka studenti su izrazili zanimanje o **ulozi, organizaciji, aktivnostima i uslugama Hrvatske gospodarske komore** prema članicama i zajednici u cjelini.



Goste studente je dočekala i pozdravila gđa **Vita Dujmović**, direktorica Županijske komore Rijeka, a **Nikola Musulin**, voditelj Odsjeka za financijske ustanove, poslovne informacije i gospodarske analize, prigodnom prezentacijom je upoznao prisutne o mnogim aspektima rada i djelovanja HGK.

# Članice HGK i njihovo poslovanje u 2016.godini

Članice HGK su tvrtke koje obavljaju gospodarsku djelatnost a po pravnom obliku su dionička društva (d.d.), društva s ograničenom odgovornošću (d.o.o.) ili jednostavna društva s ograničenom odgovornošću (j.d.o.o.). Prema podacima za 2016.g. ukupan članica HGK je bilo **114.483**, a zapošljavale su **853.110 radnika**, ostvarile ukupan **prihod** od 633,1 mlrd kuna, **dobit** 24,0 mlrd kuna, **izvoz** 119,4 mlrd kuna, **uvoz** 100,3 mlrd kuna, pozitivan **trgovinski saldo** od 19,1 mlrd kuna te u nova osnovna sredstva **investirale** 25,2 mlrd kuna.

Broj članica HGK s područja PGŽ-a je **9.689**, zapošljavale su **60.244 radnika** (3.000 radnika više u odnosu na 2015.g.), ostvarile ukupan **prihod** od 35,0 mlrd kuna, **dobit** 1,2 mlrd kuna, **izvoz** 7,4 mlrd kuna, **uvoz** 3,0 mlrd kuna, pozitivan **trgovinski saldo** od 4,4 mlrd kuna te u nova osnovna sredstva **investirale** 1,1 mlrd kuna.

# HGK – definicija i organizacijski ustroj

**Hrvatska gospodarska komora** je **NEPROFITNA, NEVLADINA, STRUČNO-POSLOVNA ORGANIZACIJA**, koja promiče, zastupa i usklađuje zajedničke interese svojih članica pred državnim i drugim organima u zemlji i inozemstvu. HGK djeluje od 1852. godine. U okviru sustava djeluje **19** županijskih komora i Komora Zagreb.

**HGK Županijska komora Rijeka** baštinitradiciju **Riječke Trgovačke komore**, utemeljene je za vrijeme francuske uprave u ovim krajevima davne **1811. godine**. Ona je, uz Dubrovačku komoru, najstarija ustanova te vrste u Hrvata.

Predsjednik HGK je **Luka Burilović**, a predsjednik Županijske komore Rijeka **Vidoje Vujić**.

Rad Županijske komore Rijeka nadzire i usmjerava **Gospodarsko vijeće** u kojem su predstavnici 19 najznačajnijih tvrtki PGŽ-a. Gospodarsko vijeće donosi i usvaja:

* godišnja **izvješća** o radu,
* godišnje **planove** rada,
* **bira** predsjednika Županijske komore na mandat od 4 godine
* te **odlučuje** o svim bitnim pitanjima djelovanja županijske komore.

# Aktivnosti i usluge HGK i ŽK Rijeka

Brojne su aktivnosti HGK među kojima su i slijedeće:

## Strukovno organiziranje članica

Članice su strukovno organizirane na razini Hrvatske u:

* **grupacije** (sve članice jedne djelatnosti poslovanja, npr. prerađivačke industrije, poljoprivrede, trgovine itd)
* ili **zajednice** (dvije ili više struka, npr. Zajednica naknadnika i knjižara, Zajednica za lov i lovni turizam).

Na županijskoj razini članice se organiziraju u **strukovne skupine** (jedna djelatnost poslovanja, npr. Strukovna skupina metaloprerađivačke industrije). U ŽK Rijeka djeluju **28** strukovnih skupine i udruženja.

## Edukacije članica

Po ovoj aktivnosti nas najčešće članice i javnost percipiraju. Godišnje HGK organizira **650-750 edukacija** u vidu **seminara, radionica ili predavanja** iz raznih područja – promijene propisa, javne nabave, poreza, EU fondova, marketinga, knjigovodstva, planiranja itd. Broj sudionika edukacije se godišnje kreće od 22.000 do 30.000.

ŽK Rijeka godišnje organizira 50-60 edukacija za 1.200 – 2.000 sudionika.

## Javne ovlasti

Sukladno više zakona HGK je ovlaštena za **pružanje javnih ovlasti** odnosno za izdavanje određenih dokumenata: **ATA karneta** (putovnica za robu), **EU** potvrde, potvrde o **porijeklu roba**, **dozvole** za međunarodni prijevoz roba, usklađivanje **voznih redova** prijevoza putnika, vodi **očevidnik nekretnina** u ovršnim postupcima itd.

## Zakonodavna aktivnost HGK

Pri donošenje novih zakonskih propisa ili izmjene i dopune postojećih zakonskih propisa koje se tiču interesa i djelatnosti članica, HGK aktivno sudjeluje u procesu rasprava i prijedloga. Na taj način u 2016.g. **ŽK Rijeka** je uputila zakonodavcu i Vladi RH **43 očitovanja i prijedloga, te inicirala izmjene 3 zakona.**

## Sudišta pri HGK

Pri HGK djeluju 3 sudišta: **Stalno arbitražno sudište** *(organizacija arbitražnog rješavanja sporova osobama od povjerenja stranaka)*, **Sud časti** *(sprječavanja nepoštenog i nemoralnog djelovanja protivnog dobrim poslovnim običajima)* i **Centar za mirenje** *(mirno rješavanje trgovačkih sporova)*.

## Gospodarska diplomacija, internacionalizacija poslovanja

HGK raznim aktivnostima podupire internacionalizaciju poslovanja članica sukladno njihovim zahtjevima i potrebama. Pritom, godišnje organizira **150-200** gospodarskih **delegacija** i nastupe članica na **200-220** **sajmova** u zemlji i svijetu. Potporu članicama u nastupu na ino tržištima pruža i putem svojih **predstavništva** u Briselu, Moskvi i Šangaju.

## Izdavačka djelatnost

Značajnu potporu informiranosti članica pružamo kroz izdavačku djelatnost. Godišnje publiciramo **200 – 250** **publikacija** vezanih uz različite analize podataka.

## Baze podataka i servisi

HGK održava nekoliko baza podataka i registara. Najposjećenija je **Registar poslovnih subjekata** (BIZNET baza) u kojoj se mogu dobiti podaci o hrvatskim tvrtkama.

<http://www1.biznet.hr/HgkWeb/do/extlogon;jsessionid=BB3604989A99CE291FDE80F3CBE03299>

Dnevno bazi pristupi više od 6.500 posjetitelja/upita ili godišnje oko 2,4 miliona upita putem kojih se zatraže podaci o hrvatskim tvrtkama.



# Projekti HGK

## ZNAKOVI

Znakovi **Hrvatska kvaliteta** i **Izvorno hrvatsko** su zaštićeni brendovi HGK. U upotrebi su od 1997.godine. Danas pravo na korištenje znakova je steklo **223** proizvoda i usluge koje proizvode i nude **133** hrvatske tvrtke. <http://znakovi.hgk.hr/>

Pravo na korištenje znakova dodjeljuje se proizvodima i/ili uslugama **natprosječne kvalitete, proizvedenim u Hrvatskoj i** koji predstavljaju **autohtoni hrvatski proizvod ili uslugu.**

## Potpore poduzetnicima

### BAZA INOVACIJA I INOVATORA

Županijska komora Rijeka je inicirala izradu **Baze inovacija i inovatora** prikupivši inovacije sa područja PGŽ-a, da bi pomogla inovatorima, ali i tvrtkama koje će te inovacije koristiti za svoj napredak. Inovacije su u bazi klasificirane prema područjima primjene. Projekt će se uskoro proširiti na sve županijske komore. Trenutno je u bazi nalaze podaci, opisni i tehnički, za **235 inovacija**. <http://www.hgk.hr/inovacije>

### KATALOG HRVATSKIH PROIZVODA

Godišnja vrijednost natječaja javne nabave dostiže i do 40 milijardi kuna. U tome hrvatski proizvodi sudjeluju s cca 20%. Katalogom želimo ostvariti **povećanje udjela hrvatskih proizvoda u sustavu javne nabave** te posebno povećati udio malih i srednjih poduzetnika poštujući pri tome načela slobode kretanja roba i usluga. Vjerujemo da će Vam Katalog pomoći u poslovanju i olakšati pristup potrebnim informacijama kao i ponuditeljima. Trenutno je u Katalog upisano **2.864 proizvoda** hrvatskih tvrtki. <http://katalog.hgk.hr/Catalog/Search>

## ZLATNA KUNA

Hrvatska gospodarska komora od 1993. godine dodjeljuje priznanja najuspješnijim tvrtkama na području Republike Hrvatske, a Županijska komora Rijeka priznanja dodjeljuje najuspješnijima u Primorsko-goranskoj županiji.

Za rezultate poslovanja u 2016.g. plaketa **Zlatna kuna** dodijeljena je u tri kategorije:

* Velike tvrtke – **Jadran-galenski laboratorij d.d.**, Rijeka
* Srednje tvrtke – **Monteelektro d.o.o.**, Kastav
* Male tvrtke – **TSI d.o.o**., Rijeka

Također je 11 tvrtki dobilo **posebna priznanja** za dostignuća u poslovanju, te su dodjeljena priznanja istaknutim i zaslužnim gospodarstvenicima: **žena poduzetnica** **Anka Predovan Brkarić**, Travelana putnička agencija d.o.o. i **nagrada za životno djelo Katica Kauptfeld**, Katarine Line d.o.o..

## SAJAM FRANŠIZA

HGK Županijska komora Rijeka u svibnju 2018.g.će organizirat već četvrti Sajam franšiza, financijskih i konzultantskih usluga (<http://fec.hgk.hr/hr/> )

Cilj organizacije ovog Sajma bio je da poduzetnici na jednome mjestu dobiju cjeloviti paket usluga, savjeta i informacija potrebnih za **pokretanje franšiznog poslovanja**. Budući da je u svijetu ovaj koncept poslovanja još uvijek znatno više prihvaćen nego u Hrvatskoj, želja Županijske komore Rijeka jest da s partnerima, sponzorima i pokroviteljima približi franšizno poslovanje sadašnjim i budućim domaćim poduzetnicima.

Pored izlagača, na sajmu se organiziraju brojna događanja: konferencije, predavanja i paneli, B2B razgovori, prezentiranje usluga banaka i konzultanata itd.

## DUALNO OBRAZOVANJE

HGK već nekoliko godina intenzivno radi na uvođenju novog modela dualnog obrazovanja. U tom cilju, uz potporu EU sredstava, napravljena je **analiza stanja** u strukovnom obrazovanju, **istražena** najbolja praksa u EU okruženju, **prevedeni** brojni dokumenti, predložene **izmjene** povezanih zakonskih propisa, **izrađeni** programi i vodiči za sudionike u procesu dualnog obrazovanja itd.

Gdje HGK vidi svoje mjesto u dualnom obrazovanju:

* **Provjera podobnosti tvrtki** (za provođenje vježbi naukovanja i praktične nastave, i izdavanje licence)
* **Provedba programa edukacije** mentora i ispita za mentore,
* Izdavanje i vođenje **evidencije** o zaključenim ugovorima i slobodnim mjestima za naukovanje i praksu.

Cilj reforme dualnog obrazovanja je da za strukovna zanimanja se nastava odvija 50% u učionici i 50% u praksi.

## MEDITERANSKI EDUKACIJSKI KOMORSKI CENTAR INOVACIJA

HGK je osnivač i 100% vlasnik tvrtke **Mediteransko edukacijski komorski centar inovacija d.o.o.** za usluge. Tvrtka u svojoj imovini ima objekt nekadašnjeg Motela Panorama izgrađenog 1965.g. prema projektu čuvenog hrvatskog arhitekta Ive Vitića. Objekt motela je dobila odlukom Vlade RH od 17.01.1997.g. s time da **ustroji poslovno-edukacijski centar** kao namjenu.



S obzirom da je objekt bio pod zaštitom spomenika kulture i devastiran, nakon višegodišnjih napora dobivena je građevinska dozvola i osigurana vlastita i EU sredstva za realizaciju 1. faze projekta – rekonstrukcija i adaptacija.

<https://www.hgk.hr/documents/mekci-projekt593a801b474d6.pdf>

<http://www.novilist.hr/Vijesti/Regija/node_1585/ATRAKCIJA-UMJESTO-RUGLA-Do-1.-srpnja-2018.-ex-Panorama-u-funkciji>

**NAKON PREDAVANJA/PREZENTACIJE ….**

Nakon prezentacije o HGK sudionici su se zadržali u kraćem razgovoru u kojem su pokazali interes i dobili dodatne informacije o više temama: **Udruga poslodavaca, parafiskalni nameti, članarina HGK, strategija HGK, mobilnim timovima HGK** itd.

Gosp. Musulin je sudionike upoznao s izdavačkom djelatnošću HGK te im podijelio više publikacija, i ujedno ih pozvao da posjete **Sajam franšiza, financijskih i konzultantskih usluga** u Opatiji u svibnju ove godine.

U ime studenata **Matija Vurušić** se zahvalio na predavanju i prijemu u Županijskoj komori Rijeka.